
Panevėžys
Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos rinkliavų įstatymo 11 straipsnio 1 dalies 2 punktu ir Pramoginių įrenginių naudojimo ir priežiūros taisyklių, patvirtintų Lietuvos Respublikos socialinės apsaugos ir darbo ministro 2012 m. sausio 30 d. įsakymu Nr. A1-45, 9 punktu, Panevėžio miesto savivaldybės taryba n u s p r e n d ž i a:

Patvirtinti Leidimų teikti paslaugas pramoginiais įrenginiais išdavimo tvarkos aprašą (pridedama).

Panevėžio miesto savivaldybės tarybos


2014 m. kovo    d. sprendimu Nr.
LEIDIMŲ TEIKTI PASLAUGAS PRAMOGINIAIS ĮRENGINIAIS IŠDAVIMO 
TVARKOS APRAŠAS
I. BENDROSIOS NUOSTATOS
1. Leidimų teikti paslaugas pramoginiais įrenginiais išdavimo tvarkos aprašas (toliau – Aprašas) nustato leidimų teikti paslaugas pramoginiais įrenginiais išdavimo Panevėžio miesto savivaldybės teritorijoje tvarką.

2. Apraše vartojamos sąvokos atitinka Lietuvos Respublikos rinkliavų įstatyme ir Pramoginių įrenginių naudojimo ir priežiūros taisyklėse vartojamas sąvokas.

3. Aprašas taikomas tik teikiant paslaugas šiais pramoginiais įrenginiais ir jų įranga:

3.1. Pasivažinėjimo atrakcionai ir jų įranga (10.1 kategorija):          
3.1.1. pasivažinėjimo atrakcionai, judantys apie vieną ašį, kurių judesio pagreitis didesnis kaip 1 m/s, ir jų įranga;










3.1.2. pasivažinėjimo atrakcionai, darantys du ir daugiau judesių apie skirtingas ašis nepriklausomai nuo pagreičio, ir jų įranga;








3.1.3. sudėtingo judesio pasivažinėjimo atrakcionai, kurių nors vieno judesio pagreitis didesnis kaip 1 m/s, ir jų įranga.









3.2. Apžvalgos ratai ir jų įranga (10.2 kategorija) – visų tipų ir parametrų apžvalgos ratai ir jų įranga.






4. Leidimo teikti paslaugas pramoginiais įrenginiais išdavimas yra apmokestinamas vietine rinkliava, patvirtinta Panevėžio miesto savivaldybės tarybos (toliau – Savivaldybės taryba) sprendimu. 

II. LEIDIMO TEIKTI PASLAUGAS PRAMOGINIAIS ĮRENGINIAIS IŠDAVIMAS 

5. Pramoginių įrenginių savininkas prieš pradėdamas montuoti pramoginį įrenginį privalo gauti Savivaldybės tarybos nustatyta tvarka išduodamą leidimą teikti paslaugas pramoginiais įrenginiais (toliau – Leidimas). 









6. Paslaugų teikėjas, norintis gauti Leidimą, ne vėliau kaip prieš 14 darbo dienų turi tiesiogiai ar elektroniniu būdu pateikti prašymą Savivaldybės priimamajame. 



7. Prašyme nurodoma:









7.1. juridinio asmens pavadinimas, teisinė forma, kodas, buveinės adresas, telefono, fakso numeriai, elektroninio pašto adresas arba fizinio asmens vardas ir pavardė, asmens kodas (ar gimimo data), adresas, telefono numeris ir elektroninio pašto adresas, verslo liudijimo arba individualios veiklos vykdymo pažymos numeris;









7.2. pageidaujama pramoginių įrenginių paslaugų teikimo vieta ir plotas (kv. m);


7.3. paslaugų teikimo laikotarpis.








8. Paslaugų teikėjas, norintis gauti leidimą, kartu su Aprašo 7 punkte nurodytu prašymu pateikia šiuos dokumentus:
8.1. pramoginių įrenginių išdėstymo planą, suderintą su Savivaldybės administracijos Miesto ūkio, Architektūros ir urbanistikos skyriais, žemės sklypo savininku (kai pramoginiai įrenginiai įrengiami privačioje valdoje), renginio organizatoriumi (kai pramoginiai įrenginiai įrengiami renginio teritorijoje); 
8.2. potencialiai pavojingų įrenginių valstybės registro pažymą apie pramoginių įrenginių įregistravimą;
8.3. įsigaliojusį veiklos civilinės atsakomybės draudimo polisą, galiojantį ilgiau negu Leidimas (draudimo polisas turi galioti visą pramoginių įrenginių buvimo laimėtoje vietoje laiką, nesvarbu, kokia pramoginių įrenginių veikimo (eksploatacijos) sezono kalendoriniais metais trukmė);

8.4. įgaliotos įrenginių techninės būklės tikrinimo įstaigos išvadą (išduotą ne anksčiau kaip prieš 1 mėn.), kad įrenginys yra tinkamas saugiai naudoti visą Leidimo galiojimo laikotarpį;

8.5. atrakcionams valdyti savininko ar operatoriaus (savininko paskirtas asmuo) pareiginę instrukciją, kurioje numatytos jo funkcijos, pareigos, atsakomybė;





8.6. sutartį su elektros energijos tiekėju, sudarytą teisės aktų nustatyta tvarka; 


8.7. mokėjimo pavedimą su banko žymomis arba kvitą, patvirtinantį, kad sumokėta vietinė rinkliava už leidimo teikti paslaugas pramoginiais įrenginiais išdavimą (pateikiama Renginių organizavimo komisijai priėmus sprendimą išduoti Leidimą).
9. Renginių organizavimo komisija, gavusi 8 punkte išvardytus dokumentus, ne vėliau kaip per 7 darbo dienas nuo jų įregistravimo Savivaldybės priimamajame, priima sprendimą išduoti (neišduoti) Leidimą.
10. Vadovaujantis Renginių organizavimo komisijos sprendimu, Leidimą per 2 darbo dienas  nuo sprendimo priėmimo parengia Savivaldybės administracijos Ekonomikos ir turto valdymo skyrius, pasirašo Renginių komisijos pirmininkas. 






11. Leidimas neišduodamas, jeigu pateikti ne visi dokumentai (negaliojantys ir (ar) netinkami, t. y. netinkamai įforminti, prieštarauja teisės aktams arba duomenys neatitinka tikrovės) ar pramoginių įrenginių rengėjas ankstesnį kartą eksploatavo pramoginius įrenginius nesilaikydamas teisės aktuose nustatytų reikalavimų.

12. Vietinė rinkliava už leidimo teikti paslaugas pramoginiais įrenginiais išdavimą mokama vadovaujantis Vietinės rinkliavos už prekybą ir paslaugų teikimą viešose vietose nuostatais. 

13. Vietinė rinkliava už leidimo išdavimą netaikoma, teikiant paslaugas pramoginiais įrenginiais nuomojamose ar privačiose valdose (kai už jas mokamas žemės arba valstybinės žemės nuomos mokestis). 
14. Apie priimtą sprendimą pareiškėjui neišduoti Leidimo Savivaldybės administracijos Ekonomikos ir turto valdymo skyrius praneša raštu, nurodydamas atsisakymo išduoti priežastis. 
15. Pasibaigus Leidimo galiojimo terminui, pramoginių įrenginių savininkas ar jo paskirtas atsakingas asmuo privalo savo lėšomis nedelsdamas išmontuoti įrenginius ir sutvarkyti teritoriją, kuri turi būti tvarkinga ir estetiškai nepakitusi, dirvožemis (danga) nepažeistas (atstatytas). Pramoginių įrenginių savininkas ar jo paskirtas atsakingas asmuo, nesutvarkęs teritorijos, turi atlyginti teritorijos sutvarkymo išlaidas.


16. Už pramoginiais įrenginiais teikiamų paslaugų keleiviams ar lankytojams saugumą ir kokybę atsako pramoginio įrenginio savininkas ar jo paskirtas atsakingas asmuo.



















III. LEIDIMO PANAIKINIMAS


















17. Leidimo galiojimas Renginių organizavimo komisijos teikimu panaikinamas administracijos direktoriaus įsakymu, jeigu:








17.1. paslaugų teikėjas pateikia prašymą dėl Leidimo galiojimo panaikinimo; 


17.2. paaiškėja, kad Leidimui gauti pateikti neteisingi duomenys arba suklastoti dokumentai; 
17.3. nustatoma, kad pramoginiai įrenginiai įrengti nesilaikant Lietuvos Respublikos teisės aktų reikalavimų;










17.4. nustatoma, kad Leidimo turėtojas per Leidimo galiojimo laikotarpį nesilaikė Leidime nurodytų sąlygų (nurodyto užimamo ploto, paslaugų teikimo laiko ir pan.) ar kitų teisės aktų reikalavimų; 











17.5. Leidimo turėtojas per Leidimo galiojimo laikotarpį pažeidė šio Aprašo reikalavimus ir (ar) jam paskirtos administracinės nuobaudos už pažeidimus paslaugų teikimo pramoginiais įrenginiais srityje.



























IV. BAIGIAMOSIOS NUOSTATOS

18. Leidime numatytų reikalavimų laikymąsi kontroliuoja Savivaldybės administracijos Viešosios tvarkos ir kontrolės skyrius.
19. Atsisakymas išduoti Leidimą teikti paslaugas pramoginiais įrenginiais gali būti per vieną mėnesį apskundžiamas Savivaldybės administracijos direktoriui, Panevėžio miesto savivaldybės administracinių ginčų komisijai ar Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.




20. Asmenys už šio Aprašo nuostatų nesilaikymą atsako Lietuvos Respublikos teisės aktų nustatyta tvarka.                      

